Neuvoston asetus (EY) N:o 812/2000, annettu 17 päivänä huhtikuuta 2000, tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 ja kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla annetun asetuksen (EY) N:o 850/98 muuttamisesta



Virallinen lehti nro L 100 , 20/04/2000 s. 0003 - 0004



Neuvoston asetus (EY) N:o 812/2000, annettu 17 päivänä huhtikuuta 2000, tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 ja kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla annetun asetuksen (EY) N:o 850/98 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo seuraavaa: (1) Yhteisen kalastuspolitiikan yleisenä tavoitteena on yhteisön kalastus- ja vesiviljelyjärjestelmästä 20 päivänä joulukuuta 1992 annetun neuvoston asetuksen (ETY) N:o 3760/92(3) 2 artiklan mukaan elollisten merellisten luonnonvarojen suojelu ja säilyttäminen. (2) Kansainvälinen Atlantin tonnikalojen suojelukomissio (ICCAT) hyväksyi Santiago de Compostelassa Espanjassa 16-23 päivänä marraskuuta 1998 pidetyssä yhdennessätoista ylimääräisessä kokouksessaan pyyntikieltokausia ja aluksesta purettavan tonnikalan vähimmäiskokoa koskevia erityissääntöjä. Nämä säännöt on laadittu tieteellisten lausuntojen perusteella. Mainittu suositus tuli voimaan 21 päivänä kesäkuuta 1999. (3) Yhteisö on ICCAT:n jäsen. Tästä syystä on välttämätöntä panna täytäntöön kyseiset suositukset, jotta vältetään liiallinen kalastus tonnikalan osalta. (4) Tonnikalan vähimmäiskoko vahvistetaan asetuksessa (EY) N:o 1626/94(4) Välimerellä ja asetuksessa (EY) N:o 850/98(5) Atlantin ja Intian valtameren alueilla 1-5 Skagerrakia ja Kattegatia lukuun ottamatta. Asetuksessa (EY) N:o 1626/94 vahvistetaan Välimeren pyyntikieltokaudet. Nämä asetukset olisi näin ollen muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 1626/94 seuraavasti: 1. Korvataan 3 a artiklan 1 kohta seuraavasti: "1. Tonnikalan kalastaminen saartopyydyksellä on kielletty - niiden alusten osalta, joiden yksinomainen tai merkittävin toiminta-alue on Adrianmeri, 1 päivästä toukokuuta 31 päivään toukokuuta koko Välimerellä ja 16 päivästä heinäkuuta 15 päivään elokuuta muussa osassa Välimerta kuin Adrianmerellä. - niiden alusten osalta, joiden yksinomainen tai merkittävin toiminta-alue on Välimeri, Adrianmerta lukuun ottamatta, 16 päivästä heinäkuuta 15 päivään elokuuta koko Välimerellä ja 1 päivästä toukokuuta 31 päivään toukokuuta Adrianmerellä. Jäsenvaltioiden on varmistettava, että niiden lipun alla purjehtivat tai niissä rekisteröidyt alukset noudattavat tätä kohtaa. Tämän asetuksen soveltamiseksi Adrianmeren etelärajana pidetään Albanian ja Kreikan rajalta Capo Santa Maria di Leucaan ulottuvaa linjaa." 2. Korvataan liitteessä IV oleva Thunnus thynnus -lajia koskeva merkintä seuraavasti: ">TAULUKON PAIKKA>" 2 artikla Korvataan astuksen (EY) N:o 850/98 liitteessä XII oleva tonnikalaa koskeva merkintä ja alaviite 5 seuraavasti: ">TAULUKON PAIKKA>" 3 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 17 päivänä huhtikuuta 2000. Neuvoston puolesta L. Capoulas Santos Puheenjohtaja (1) Lausunto annettu 2. maaliskuuta 2000 (ei vielä julkaistu virallisessa lehdessä). (2) EYVL C 75, 15.3.2000, s. 13. (3) EYVL L 389, 31.12.1992, s. 1, asetus sellaisena kuin se on viimeksi muutettuna asetuksella (EY) N:o 1181/98 (EYVL L 164, 9.6.1998, s. 1). (4) EYVL L 171, 6.7.1994, s. 1, asetus sellaisena kuin se on viimeksi muutettuna asetuksella (EY) N:o 1448/1999 (EYVL L 167, 2.7.1999, s. 7). (5) EYVL L 125, 27.4.1998, s. 1, asetus sellaisena kuin se on viimeksi muutettuna asetuksella (EY) N:o 2723/1999 (EYVL L 328, 22.12.1999, s. 9).